Առաւե՛լ. Ամենայն Հայոց Կաթողիկոսը ազատ կամքով ընտրուած է Հայաստանեայց Եկեղեցւոյ հաւատացեալներուն կողմէ, ոչ թէ՝ հակադիր խումբի մը քմայքով։ Որպէս 132-րդ աթոռակալը Սուրբ Գրիգորի գահին, Նորին Սրբութիւն Գարեգին Բ. Կաթողոիկոսը օրինաւոր կերպով ընտրուած Հայրապետն է Հայաստանեայց Եկեղեցւոյ, Հոգեւոր Հայրը Հայ ժողովուրդին, որ կը յիշատակուի մեր աղօթքներուն մէջ ամէն Ս. Պատարագի ընթացքին եւ որ մեր հոգեւորականներուն յարգանքը կը վայելէ, կը պատուուի համայն աշխարհի հայերուն կողմէ եւ կը յարգուի մեր քոյր եկեղեցիներու ղեկավարներուն կողմէ։